Exqrch/javanese-Komodo-pixelgpt huggingface dataset:
Banjur gajah sagara kidul uripé ana ing belahan donya kidul kaya ta ing South Georgia, Pulo Macquarie lan pasisir Sélandia Anyar, Afrika Kidul lan Argentina ing Tanjung Valdés.
Sidhatan Panama Terusan Panamaiku terusan sing motong tlatah genting Panama sadawaning 82 km, motong Amérika Lor lan Amérika Kidul sarta ngubungaké Samodra Pasifik lan Atlantik
Terusan iki motong wektu tempuh kapal sagara amarga ora perlu mubeng liwat pucuk Kidul Amérika Kidul
Rencana pembangunan terusan iki wis diwiwiti ing taun 1500-an nanging nembé dibukak tanggal 15 Agustus 1914
Sanadyan pembangunané ngalami manéka masalah kaya lelara malaria, demam kuning, bencana tanah longsor, lan kakurangan banyu, terusan iki wis mbiyantu 800.000 kapal nyebrang wiwit pambuka utawa 12.000 kapal saben taun.
Malaria Malaria iku sajinis lelara nular sing ngakibataké watara 350-500 yuta wong kainfèksi lan punjul 1 yuta mati saben taun, mligi ing laladan tropis lan ing Afrika
Kanggo panemuan ngenani jalaran malaria, siji dhokter militèr Prancis Charles Louis Alphonse Laveran dianugerahi Bebungah Nobel kanggo Fisiologi lan Medis ing taun 1907
Malaria disebabaké déning parasit protozoa
"Plasmodium" (salah siji Apicomplexa) lan panularan vèktor kanggo parasit malaria manungsa ya iku lemut Anopheles
Rupa saka Plasmodium falciparum saka parasit iki tanggung jawab marang 80% kasus lan 90% pepati
Tandha-tandha malaria kalebu demam, nggreges, arthralgia (lara sendhi), muntah-muntah, anemia, lan kejang
Pangobatan malaria gumantung marang jinis parasit lan résistènsi parasit marang klorokuin
Kanggo siji serangan malaria falciparum akut kanthi parasit sing résisten marang klorokuin, bisa diwènèhi kuinin utawa kuinidin kanthi intravena
Sajeroning jinis malaria liyané arang kadadéan résistènsi marang klorokuin, amarga saka iku racaké diwènèhi klorokuin lan primakuin
Prinsip pananganan malaria kanthi umum ya iku yèn tanpa komplikasi diwènèhi peroral artesunat kombinasi karo amodiakuin (artesdiakuin) utawa coartem utawa duo-cotexcin, déné malaria kanthi komplikasi diwènèhi artesunat 2,4 mg/kgbb ing jam ka 0 - 12 - 24 - 72 lan saterusé nganti pasien bisa diterapi kanthi oral utawa digunakaké artemeter 3,2 mg/kgbb diterusaké nganggo 1,6 mg/kgbb.
Sidhatan kapal Sidhatan kapal yaiku pabanyon sing dipigunakaké kanggo nyepetaké palayaran kapal
Tanpa ngliwati sidhatan, kapal kudu layar ngubengi dharatan sing adoh leté
Sidhatan bisa wujud kali sing dimodifikasi utawa kanal mligi sing dibangun kanggo kaperluan mau
Sarat sawijining kanal supaya bisa dianggo minangka sidhatan yakuwi kanal mau jeroné kudu minimal 5 m (16,4 kaki
Tujuan anané sidhatan yakuwi: Pratélan sidhatan utama: Kamampuan Navigasi
Katarina saking Siena Santa Katarina saking Siena (Siena, Italia, 25 Maret 1347 – Roma, Italia, 29 April 1380) punika satunggiling "tertiari" Ordo Dominikan utawi gayutan-awam Ordo Dominikan
Katarina punika putri kaping 23 saking 25 yoga (sadhèrèk kembaripun, putri kaping 24, tilar donya nalika miyos); tiyang sepuhipun Giacomo ing Benincasa, satunggiling pawarni-rasukan, lan garwanipun, Lapa
Panjenenganipun punika Santa lan Dhoktor Gréja
Minangka tertiari, Katarina dedunung ing griya lan sanès ing biara, lan piyambakipun nglampahi gesang kanthi prasaja
Panjenenganipun misuwur amargi pasa lan nindakaken penahanan dhiri ingkang kathah sanget, mungel sapuniki langkung dipuntepangi minangka anorexia nervosa, saéngga pelajar Rudolph Bell ing wurinipun migunakaken kagesanganipun minangka conto ing bukunipun "Anorexia Suci"
Wetawis taun 1366 panjenenganipun ngalami punapa ingkang dipungambaraken salebeting seratipun minangka 'palakrami mistik' kaliyan Yesus, lan taun 1370 panjenenganipun nampi satunggal séri pandhangan ngenani neraka, purgatori, lan swarga sasampunipun panjenenganipun mireng satunggiling préntah kanggé nilaraken kagesanganipun ingkang katilar lan mlebet dhumateng kagesangan publik ing donya
Panjenenganipun wiwit nyerat serat dhumateng priya lan wanita salebeting otoriter, mliginipun nyuwun kanggé perdamaian antawispun républik lan prinsipalitas Italia lan kanggé wangsulipun papasi saking Avignon dhumateng Roma
Panjenenganipun gadhah korèspondhén ingkang dhetil kaliyan Paus Gregory XI, ugi nyuwun dhumateng panjenenganipun kanggé mbentuk clergy lan ngatur Papal State
Ing wulan Juni 1376 panjenenganipun tindak piyambakan dhumateng Avignon minangka duta ageng Florence kanggé rukunan kaliyan Papal State, nanging boten kasil
Panjenenganipun damel Paus berkesan sanget saéngga panjenenganipun mangsulaken administrasinipun dhumateng Roma wulan Januari 1377
Ing Schisma Ageng 1378 panjenenganipun dados pandhukung Paus Urban VI, ingkang ngundang panjenenangipun tindak dhateng Roma lan penjenenganipun manggèn ing Roma dumugi tilar donyanipun taun 1380
Paus Pius II nganonisasi Katarina taun 1461
Seratipun dipunanggep minangka karya ageng saking literatur awal Tuscan
Dinten pèngetanipun tanggal 29 April
Santa Katarina ugi wujud santa pelindhung sororiti Catholic America bersejarah, Theta Phi Alpha.
Doktor Gréja Salebeting Gréja Katulik Roma, satunggiling Dhoktor Gréja punika satunggiling teolog ingkang ajaranipun sampun maringaken kauntungan kanggé sadaya Gréja Kristen lan ingkang ajaranipun sarta kagesanganipun ingkang salèh dipunproklamasikaken déning Paus utawi déning satunggiling konsili ekumenis
Bebungah punika arang sanget dipunparingaken, namung sasampunipun tilar donya lan sasampunipun kanonisasi
Dèrèng wonten konsili ekumenis ingkang migunakaken hak prerogatifipun salebeting mroklamasikaken satunggiling Dhoktor Gréja
Awalipun, pratélan punika namung nyakup teolog Kilèn Ambrosius, Augustinus saking Hippo, Hieronimus, lan Paus Gregorius I, ingkang dipuntetepaken taun 1298
Dhoktor Wétan, Athanasius, Basil, Yohanes Krisostomus, lan Gregorius Nazianzus dipuntetepaken taun 1568 sesarengan kaliyan Thomas Aquinas
Tiga dhoktor pungkasan ingkang nembé dipunwara-warakaken sadaya wanita
Karya saking para Dhoktor punika kathah variasi subyèk lan wangun
Sapérangan punika panyerat serat-serat lan prajanjian cekak (kados Gregorius lan Ambrosius)
Sanèsipun nyerat teologi mistik (kados Katarina Siena, Yohanes Salib)
Kathah dhoktor ingkang damel manéka seratan kanggé mbéla Gréja saking ajaran sesat (kados Augustinus, Bellarminus)
Augustinus ugi nyerat otobiografi pisanan donya ('Pangakenan-pangakenan')
"Sajarah Gréja Tiyang Inggris" karya Bede maringaken informasi ingkang saé piyambak prakawis Inggris nalika awal Abad Pertengahan
Teolog sistematika kalebet filsuf "Skolastik" Anselmus, "Albertus Magnus", lan "Thomas Aquinas"
Seratan-seratan saking Dhoktor awal maringaken pamahaman ingkang saé dhumateng kakristenan perdhana
Gréja Katulik ndaftar 33 Dhoktor Gréja; tanggal promosi dados Dhoktor ugi kacathet, yèn sumadiya
Santo ingkang dipuntengeri kanthi tetenger lintang ugi dipunvenerasi déning Ortodoks Wétan, nanging Gréja Ortodoks Wétan piyambak boten migunakaken istilah "Dhoktor Gréja".
Klèngkèng Klèngkèng (utawa longan, "Dimocarpus longan", suku lerak-lerakan utawa Sapindaceae) iku tuwuhan woh-wohan kang asalé saka daratan Asia Kidul-Wétan
Jeneng longan iku dijupuk saka basa Cina (sarjawa: 龙眼; tradhisional: 龍眼) kang tegesé kanthi barès "mata naga"
Wit klèngkèng dhuwuré bisa tekan 40 m lan dhiameter watangé nganti watara 1 m
Godhongé majemuk, kanthi 2-4(-6) pasang anak godhong, sapérangan gedhé wuluné rapet ing pérangan aksialé
Tangké godhong 1–20 cm, tangké anak godhong 0,5-3,5 cm
Anak godhong bender dawa, dawané lk
ping 1-5 ambané, variasi watara 3-45 × 1,5–20 cm, ngertas nganti njangat, kanthi wulu-wulu kempa mligi ing sisih ngisor saceraké balungan godhong
Kembang lumrahé ing pucuk (flos terminalis), 4–80 cm dawané, ketel kanthi wulu-wulu kempa, wangun payung porok
Makutha kembangé limang lèr, dawané tekan 6 mm
Woh bulet, coklat semu kuning, mèh gundhul; lunyu, mawa butir-butir, mawa bintil kasar utawa mawa onak, gumantung jinisé
Daging woh (arilus)tipis awerna putih lan rada bening
Pambungkus wiji awerna coklat semu ireng, kempling
Sok-sok ambuné rada nyegrak
Ana sapérangan jinis klèngkèng, "Dimocarpus longan", antarané: Saliyané klèngkèng, jinis-jinis kang liya lumrahé mung diperdagangaké kanthi lokal
Woh-wohan iki mligi dipangan nalika seger
Woh klèngkèng, mligi kang dagingé kandel lan gedhé, dikalengké sajeroning sari wohé ing Thailand, Taiwan lan Tiongkok, ditambahi gula utawa ora
Klèngkèng uga digaringaké, didadèkaké bahan panggawé ombèn panyeger
Kaya déné lerak, wiji klèngkèng kang ngandhut saponin sok dimupangataké kanggo nyuci rambut
Wiji, woh, godhong lan kembang klèngkèng uga minangka bahan obat tradhisional, mligi ing ramuan Tiongkok
Godhongé ngandhut "quercetin" lan "quercitrin"
Kayu klèngkèng lan kayu bedaro("Dimocarpus malayensis") wujud kayu kang cukup apik kanggo konstruksi ènthèng sajeroning omah lan bahan perkakas.
Jatilor, Godhong, Grobogan Jatilor punika salah satunggiling désa wonten ing Kacamatan Godhong, Kabupatèn Grobogan, Provinsi Jawa Tengah, Indonésia
Sapérangan ageng warganipun (85%) dados tani, 15% nyambut damel swasta
Kathahipun sami tani pari kaliyan palawija
Ing bab sekolah sampun wonten TK, SD, lan SMP
Planit jaban surya Planit jaban surya, utawa eksoplanet, iku planit ing sajabaning Tata Surya
Ing sasi Juni 2008, 294 eksoplanet wis tinemu
Akèh-akèhé saka planit mau wujud planit raseksa gedhé kaya Yupiter.
Sistem lintang Sistem lintang iku sawijining sistem sing dumadi saka siji utawa sawatara lintang lan racaké wujud sistem keplanètan sing kadhapur akibat tarikan gravitasi
Ing antarané sistem lintang anasistem tata surya sing dumadi saka Srengéngé lan obyèk-obyèk liya, kalebu Bumi sing orbité ngubengi srengéngé mau
Conto saka sistem lintang yakuwi:
Taurus Taurus iku saka rasi lintang zodiak, Taurus dilambangake kebo
Rasi iki dumunung antara Aries ing sisih kulon lan Gemini ing sisih wétan; ing sisih loré ana Perseus lan Auriga, ing sisih kidul-kuloné ana Orion, lan ing sisih kidul-wétan ana Eridanus lan Cetus.
Aries Aries iku saka rasi lintang zodiak, sang domba
Rasi iki dumunung antarané Pisces ing sisih kulon lan Taurus ing sisih wétan
Sajeroning Zodiak, individu sing duwé lintang Aries, lair antara tanggal 21 Maret nganti 19 April, natika srengéngé ana ing lintang Aries
Jeneng liyané yaiku: Pratélan lintang
Lintang-lintang sing ana ing rasi iki antarané yaiku:
Dhistrik ing Israèl Ing Israèl ana enem dhistrik utama sing ing basa Ibrani diarani mehozot (מחוזות; tunggal: "mahoz") lan 15 sub-dhistrik sing diarani "nafot" (נפות; tunggal: "nafa")
Saben sub-dhistrik dipérang manèh dadi wewengkon alami sing cacahé ana 50
Sub dhistrik Golan mèlu dikatutaké, semono uga Yerusalem Wétan awit tlatah-tlatah iki wis dicaplok Israèl lan undhang-undhang Israèl berlaku ing kono sanadyan oran diakoni déning komunitas internasional
Kosok baliné Gisik Wétan utawa diarani Yudea lan Samaria, ora mèlu dikatutaké amarga tlatah iki ora dicaplok Israèl lan undhang-undhang Israèl ora berlaku ing kono
Dhistrik Yerusalem ("Mahoz Yerushalayim")
Kutha krajan dhistrik: Yerusalem Dhistrik Lor
Dhistrik Lor ("Mahoz HaTzafon")
Kutha krajan dhistrik: Nazareth Dhistrik Haifa
Dhistrik Haifa ("Mahoz Hefa")
Kutha krajan dhistrik: Haifa Dhistrik Tengah
Dhistrik Tengah ("Mahoz HaMerkaz")
Kutha krajan dhistrik: Ramla Dhistrik Tel Aviv
Dhistrik Tel Aviv ("Mahoz Tel-Aviv")
Kutha krajan dhistrik: Tel Aviv Dhistrik Kidul
Dhistrik Kidul ("Mahoz HaDarom")
Kutha krajan dhistrik: Beersheba
Haifa Haifa (Ibrani:חֵיפָה; Arab: ‎) iku kutha palabuhan ing Israèl sisih lor
Kutha iki kang gedhé dhéwé ing Israèl sisih lor lan kutha gedhé dhéwé kaping telu ing nagara iku
Padunung kutha iki kurang luwih ana 265.000 jiwa
Kutha iki populasiné campuran, kang manggon ya iku wong Yahudi lan wong Arab
Wong Yahudiné akèh kang ijrah saka manten Uni Sovyèt
Ing kutha iki uga ana Punjer Donya Bahá'i, sawijining Situs Warisan Donya UNESCO
Kutha iki diyasa ing iringing Gunung Karmel, sajarah padunungan ing tlatah iki wis punjul 3,000 taun
Papan padunungan tuwa dhéwé kang diweruhi ing saubengé tlatah iki ya iku Tell Abu Hawam, sawijining palabuhan cilik kang diyasa ing abad prunggu (abad kaping 14 SM)
Ing abad kaping 3 M, Haifa diweruhi minangka punjer gawé bahan celup (dye)
Sajeroning maabad-abad, kutha iki bola-bali ganti tangan: dikuwasani déning Phoenicians, Yahudi, Hasmonean, Romawi kuna, Byzantin, Arab, Crusaders, Ottoman, Inggris, lan bangsa Israèl
Wiwit pangadegé nagara Israèl ing taun 1948, kutha iki diatur déning Munisipal Haifa
Saiki, kutha kang jembaré 63,7 km2 iki dadi palabuhan utama kang dumunung ing pasisir Mediteran ing Lempongan Haifa
Kutha iki dumunung watara 90 km saloré kutha Tel Aviv lan dadi punjer régional saka Dhistrik Lor Israèl
Rong sekolah dhuwur ya iku Universitas Haifa lan Technion, dumunung ing Haifa, lan kutha iki nduwé peran wigati sajeroning ékonomi Israèl
Haifa duwé sawatara taman tènologi dhuwur, antarané kang tuwa dhéwé lan gedhé dhéwé ing Israèl, palabuhan indhustri, lan panyulingan lenga patra
Haifa tau dadi terminal pipa saluran lenga saka Irak liwat Jordania
Padunungan tuwa dhéwé ing Haifa ya iku "Sycaminum"
Basa Arab "Tell el-Semak" (utawa "Tell es-Samak", tegesé "tumpukan iwak") dilestarèkaké lan owah jeneng kuna iki, kang dipigunakaké déning kang ndunungi lokal kanggo nyebut tkatah pasisir ing pèrènging Gunung Karmèl
Ing Basa Ibrani, diweruhi kanthi jeneng "Tel Shiqmona" utawa "Shikmonah"
"Shiqmona" disebutaké sapisan sajeroning Mishnah (composed c
200 CE) tegesé jeneng woh-wohan alasan kang tuwuh ing saubengé tlatah mau
Jeneng "Efa" pisanan muncul sajeroning kakuwasan bangsa Romawi, ora suwé sawisé pungkasan abad kaping 1, nalika bètèng Romawi lan padunungan Yahudi diyasa sacedhaké Tell es-Samak
Haifa disebutaké punjul kaping 100 ing Talmud, sawijining buku punjer tumrap Judaisme
"Hefa" utawa "Hepha" ing karya sastra abad kaping 4 saka Eusebius of Caesarea, "Onomasticon" ("Onom." 108, 31), disebutaké minangka jeneng liya saka "Sycaminus"
Sinonim jeneng iku dipratélakaké déning Moshe Sharon kang nulis yèn padunungan kuna kembar, kang diarani "Haifa-Sycaminon", kanthi sethithik baka sethithik nyawiji, dadi kutha kembar kang sajeroning basa Yunani diarani "Sycaminon" utawa "Sycaminos Polis"
Haifa iku kutha ing Israèl gedhé dhéwé katelu, kanthi populasi 103.000 kepala kulawarga, utawa gunggung 266.300 jiwa
Imigran saka tilas Uni Sovyèt minangka 25% saka kang ndunungi Haifa
Miturut data biro statistik Israèl, kang ndunungi Arab ing Israèl watara 10% saka total kang ndunungi Haifa, akèh-akèhé manggon ing in padunungan Wadi Nisnas, Abbas lan Halissa neighborhoods.
Monumèn Renaisans Afrika Monumèn Renaisans Afrika (Basa Prancis "Monument de la Renaissance africaine"; Inggris "Monument to the African Renaissance") iku monumèn ing Ouakam, Dakar, Senegal
Monumèn sing digawé saka kuningan iki, dhuwuré 50 mèter lan monumèn iki reca sing dhuwur dhéwé sa-Afrika
Monumèn iki wujud patung wong telu sing metu saka sawijining gunung geni
Wong iki ya iku wong lanang siji sing nyekel bojoné lan anaké
Monumèn iki diresmèkaké ing tanggal 4 April 2010
Pamrakarsa monumèn iki ya iku Présidèn Senegal Abdoulaye Wade
Sing yasa monumèn iki ya iku Koréa Lor.
Gemini amil yang menashabkan maful bih Gemini (si kembar) iku salah siji saka rasi lintang zodiak
Rasi iki péranganing langit mangsa adhem, dumunung ing antarané Taurus ing sisih kulon lan Cancer sing surem ing sisih wétan, Auriga lan Lynx sing amèh ora katon ig sisih lor, sarta Monoceros lan Canis Minor ing sisih kidul
Sajeroning Zodiak, individu sing duwé lintang Gemini, lair antara tanggal 21 Mèi nganti 21 Juni, nalika srengéngé ana ing lintang Gemini.
Cancer Sajeroning astronomi lan astrologi, Cancer, kepiting, iku saka 12 rasi lintang zodiak
Cancer duwé ukuran cilik lan surem, lan akèh wong sing nganggep yèn rasi iki ora mèmper kepiting
Rasi iki dumunung antarané Gemini ing sisih kulon lan Leo ing ssih wétan, Lynx ing sisih lor sarta Canis Minor lan Hydra ing sisih kidul
Sajeroning Zodiak, individu sing duwé lintang Cancer, lair antara tanggal 22 Juni nganti 22 Juli, nalika srengéngé ana ing lintang Cancer
Lintang-lintang sing ana ing rasi iki antarané:
Leo Leo (Singa) iku rasi lintang saka zodiak
Leo dumunung antarané Cancer ing sisih kulon lan Virgo ing sisih wétan
Sajeroning Zodiak, individu sing duwé lintang Leo, lair antarané tanggal 23 Juli nganti 22 Agustus, nalika srengéngé ana ing lintang Leo.
Virgo Virgo (kenya) iku sawijining rasi lintang saka zodiak
Dumunung antarané Leo ing sisih kulon lan Libra ing sisih wétan, rasi iki salah siji saka rasi lintang gedhé dhéwé ing langit
Virgo bisa tinemu kanthi gampang liwat lintang α-né, Spica
Sajeroning Zodiak, individu sing duwé lintang Virgo, lair antara tanggal 23 Agustus nganti 22 September, nalika srengéngé ana ing lintang Virgo.
Nablus Nablus utawa Nabulus (Basa Arab "Nāblus" utawa "Nābulus"; Latin "Flavia Neapolis"; Ibrani שכם "Sikèm") iku sawijining kutha ing Gisik Kulon, Palestina
Kutha iki kang ndunungi 134.000 jiwa (2006)
Kutha kang cedhak Gunung Gerizim iki astamiwa awit ing kéné saliyané ana komunitas Muslim lan Kristen, uga ana komunitas Samaria
Kutha iki pernahé kurang luwih 63 kilomèter saloring Yerusalem
Nablus diyasa Kaisar Romawi Vespasian ing taun 72 Masehi minangka Flavia Neapolis
Sawisé iku, kutha iki ing 2.000 taun dikuwasani déning akèh kakaisaran lan imperium liyané
Komoditas dagang saka Nablus kang misuwur lan diprodhuksi ing kéné iku sabun Nablus utawa ing basa Arab diarani "ṣābūn Nābulsi" ( ‎)
Sabun iki digawé dhedhasar lenga jaitun.
Breukelen, Utrecht Breukelen iku sawijining "gemeente" ing Utrecht, Walanda
Kutha iki nduwé pedunung kira-kira mèh 15.000 jiwa
Kutha Breukelen iku sing dadi dhasaré jeneng kutha Brooklyn ing Amérikah Sarékat.
Zionisme Zionisme iku siji obahan pulitik kaum Yahudi sing kasebar saindhenging donya supaya bisa bali manèh menyang Wukir Zion, ing ngendi kutha Yerusalem ana
Sacara konkrit obahan iki nduwé don ngedegaké siji nagara kanggo Bangsa Yahudi ing Palèstina
Wewengkon iki soalé jaman mbiyèn iku tanah asal kaya sing tinulis ing "Tanakh" (Alkitab) lan diarani Tanah Israèl (Ibrani "Eretz Yisra'el")
Sawisé Israèl umadeg ing taun 1948, obahan Zionis lumanjut dadi nyengkuyung nagara modèrn Israèl
Obahan Zionisme iki uga dadi sebab akeh debat lan konflik karo warga Arab sing wis suwé manggon ing wilayah Palèstina
Wong-wong Yahudi sing ndhukung Zionisme percaya yen nduwèni nagara dhewe iku haké kanggo njaga budaya, agama, lan keamanané
Nanging, kahanan politik lan sosial sing ana ndadèkaké wilayah iki dadi perangan sing rumit lan kadang dadi sumber perang utawa ketegangan
Sanajan ngono, Zionisme tetep dadi gerakan sing kuat kanggo nglestarèkaké identitas lan tujuan Bangsa Yahudi nganti saiki
Wektu-waktu, obahan iki uga nduwèni pengaruh gedhé ing politik internasional lan hubungan antar negara.
Zeist Zeist iku siji "gemeente" ing Utrecht, Walanda
Kutha iki nduwé padunung 60.000 jiwa.
Pangantènan Pangantènan iku acara prajanjèn pasangan kang bakal manunggal
Portable Document Format PDF (Portable Document Format) iku format fail sing digawé déning Adobe System ing taun 1993 kanggo kaperluan ijol-ijolan dhokumèn digital
Format PDF dipigunakaké kanggo mkili dhokumèn rong dhimènsi sing nyakup tèks, aksara, citra lan grafik vektor rong dhimènsi
Sajeroning Acrobat 3-D, kamampuan PDF uga nyakup maca dhokumèn telung dhimènsi
PDF wis dadi standar ISO ing tanggal 1 Juli 2008 kanthi kodhe ISO 32000-1:2008.
Tèknik otomotif Tèknik otomotif punika èlmu ingkang nyinaoni sadaya ingkang wonten gandhènganipun kaliyan kendaraan, langkung utami montor kaliyan pit motor
Inkang disinaoni wonten warna-warna cabang, inggih punika : Supados saged ngertos teknik otomotif, kedah ngertos sistem ingkang wonten kendaraan.
Yad Vashem Yad Vashem (Ibrani יד ושם) utawa uga diarani ing Basa Inggris "Holocaust Martyrs' and Heroes' Remembrance Authority" ("Pèngeten Martir Holocaust lan Pahlawané") – iku monumèn resmi Israèl marang para kurban Holocaust sing diadegaké ing taun 1953 mawa Undhang-Undhang Pèngetan sing ditampa déning Knesset, parlemèn Israèl
Asal mula jeneng iki dijupuk saka sawijining ayat Alkitab: "Pangandikané Allah marang wong sing kaya mangkono mau mengkéné, "Manawa kowé ngurmati asma-Ku srana netepi dina Sabbat, lan manawa kowé nglakoni pagawéan sing gawé renaning penggalih-Ku, sarta kalawan setya ngugemi janji-Ku, jenengmu bakal kacathet ana ing Pedaleman-Ku lan ana ing antarané umat-Ku." (Kitab Yésaya 56:5-6) Ing basa Ibrani, "jenengmu bakal kacathet ana ing Pedaleman-Ku" iku
bakal kacathet ana ing Pedaleman-Ku" iku padanané yad va-shem
Gedhong iki pernahé ana ing Yerusalem lan kasusun saka sawijining kamar pèngetan, musiyum sajarah, gladri kagunan, wisma asma, arsip, "Lebak Komunitas Sirna", sinagoga lan punjer édukasi
Kajaba iku wong non-Yahudi sing nylametaké wong-wong Yahudi nalika Holocaust, lan lumrahé mawa risiko dhuwur, dimulèni déning Yad Vashem mawa gelar "Para Budiman Antarané Bangsa-Bangsa".
Yésaya Yésaya (Ibrani ישעיהו) iku siji nabi Yudéa sing dianggep nulis Kitab Yésaya
Panjenengané miyos ing abad kaping 8 SM.
Wadhuk Tempuran Wadhuk Tempuran iku sawijining wadhuk sing dumunung ing Kabupatèn Blora
Wadhuk iki bisa mènèhi banyu tumrap kurang luwih 50 hèktar sawah ing limang désa saubengé
Kuciwané, wadhuk iki ing mangsa katiga kerep sat, saéngga njalari tuwuhan kakurangan banyu
Saliyané kanggo mbanyoni sawah, wadhuk iki uga dipigunakaké kanggo sumber banyu ombé déning PDAM Blora
Samono uga babagan ulah raga banyu kaya lomba dayung uga migunakaké wadhuk iki minangka panggonan gladhèn
Saubengé wadhuk biyasa kanggo sarana rékréasi, mancing lan wis diadegi griya dhahar sing gubug-gubugé sumebar ing sapinggiring wadhuk.
Ampèlgadhing, Ampèlgadhing, Pemalang Ampèlgadhing, (cara Indonésia: Ampelgading) iku désa ing Kacamatan Ampèlgadhing (panulisan sajeroning Basa Indonésia: Ampelgading), kabupatèn Pemalang, Provinsi Jawa Tengah, Indonésia
Banglarangan, Ampèlgadhing, Pemalang Banglarangan iku désa ing Kacamatan Ampèlgadhing (cara Indonésia: Ampelgading), kabupatèn Pemalang, Provinsi Jawa Tengah, Indonésia
Blimbing, Ampèlgadhing, Pemalang Blimbing iku désa ing Kacamatan Ampèlgadhing (cara Indonésia: Ampelgading), kabupatèn Pemalang, Provinsi Jawa Tengah, Indonésia
Cibiyuk, Ampèlgadhing, Pemalang Cibiyuk iku désa ing Kacamatan Ampèlgadhing (cara Indonésia: Ampelgading), kabupatèn Pemalang, Provinsi Jawa Tengah, Indonésia
Jatireja, Ampèlgadhing, Pemalang Jatireja, (cara Indonésia: Jatirejo) iku désa ing Kacamatan Ampèlgadhing (panulisan sajeroning Basa Indonésia: Ampelgading), kabupatèn Pemalang, Provinsi Jawa Tengah, Indonésia
Karangtalok, Ampèlgadhing, Pemalang Karangtalok iku désa ing Kacamatan Ampèlgadhing (cara Indonésia: Ampelgading), kabupatèn Pemalang, Provinsi Jawa Tengah, Indonésia
Karangtengah, Ampèlgadhing, Pemalang Karangtengah iku désa ing Kacamatan Ampèlgadhing (cara Indonésia: Ampelgading), kabupatèn Pemalang, Provinsi Jawa Tengah, Indonésia
Kebagusan, Ampèlgadhing, Pemalang Kebagusan iku désa ing Kacamatan Ampèlgadhing (cara Indonésia: Ampelgading), kabupatèn Pemalang, Provinsi Jawa Tengah, Indonésia
Kemuning, Ampèlgadhing, Pemalang Kemuning iku désa ing Kacamatan Ampèlgadhing (cara Indonésia: Ampelgading), kabupatèn Pemalang, Provinsi Jawa Tengah, Indonésia
Losari, Ampèlgadhing, Pemalang Losari iku désa ing Kacamatan Ampèlgadhing (cara Indonésia: Ampelgading), kabupatèn Pemalang, Provinsi Jawa Tengah, Indonésia
Lembaga Ilmu Pengetahuan Indonesia Lembaga Ilmu Pengetahuan Indonésia (dicekak LIPI) iku Lembaga pamaréntah Non Departemen Républik Indonésia kang dikoordinasèkaké déning Kamentrian Nagara Riset lan Teknologi
Kagiatan ilmiah ing Indonésia diwiwiti ing abad kaping 16 déning Jacob Bontius, kang nyinaoni flora Indonésia lan Rompius kanthi karyané kang misuwur Herbarium Amboinese
Ing pungkasan abad kaping 18 diwangun Bataviaasch Genotschap van Wetenschappen
Sajeroning taun 1817, C.G.L
Reinwardt ngadegaké Kebun Raya Indonésia (S\'land Plantentuin) ing Bogor
Ing taun 1928 Pamaréntah Hindhia Walanda mbentuk Natuurwetenschappelijk Raad voor Nederlandsch Indie
Sabanjuré taun 1948 diowahi dadi Organisatie voor Natuurwetenschappelijk onderzoek (Organisasi kanggo Panyelidikan sajeroning Ilmu Pengetahuan Alam, kang dikenal kanthi cekakan OPIPA)
Badan iki nglakokaké tugasé nganti taun 1956
Ing taun 1956, liwat UU no